Diari Oficial de la Generalitat Valenciana


Sumari del DOGV 3704, del 08-03-2000 (2000/1513)

RESOLUCIÓ de 16 de febrer de 2000, del conseller de Cultura, Educació i Ciència, per la qual se reconeix la Col·lecció Museogràfica Permanent Centro Casa El Cisco d'Aspe com a museu.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3704

Data del DOGV
:   08-03-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1513


Data del document
:   16-02-2000

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * Aspe
    * museu
    * legislació

RESOLUCIÓ de 16 de febrer de 2000, del conseller de Cultura, Educació i Ciència, per la qual se reconeix la Col·lecció Museogràfica Permanent Centro Casa El Cisco d'Aspe com a museu. [2000/M1513]
  
Vista la documentació presentada per l'Ajuntament d'Aspe sol·licitant el reconeixement de la Col·lecció Museogràfica Permanent Centro Casa El Cisco d'Aspe com a museu. Tenint en compte que l'esmentat Museu reunix tots els requisits establits en la Llei 4/1998, d'11 de juny, de la Generalitat Valenciana, del Patrimoni Cultural Valencià i l'Ordre de 6 de febrer de 1991, de la Conselleria de Cultura, Educació i Ciència, per la qual se regula el reconeixement de museus i col·leccions museogràfiques permanents de la Comunitat Valenciana.
  
Vistos els informes favorables del Servei de Patrimoni Arqueològic, Etnològic i Històric i del Servei Jurídic i a proposta de la Direcció General de Promoció Cultural i Patrimoni Artístic, de 08 de febrer de 2000, resolc:
  
Primer
  
Reconéixer la Col·lecció Museogràfica Permanent Centro Casa El Cisco d'Aspe com a museu, als efectes establits en la Llei 4/1998, d'11 de juny, de la Generalitat Valenciana, del Patrimoni Cultural Valencià i l' Ordre de 6 de febrer de 1991 de la Conselleria de Cultura, Educació i Ciència.
  
Segon
  
Publicar la present resolució en el Diari Oficial de la Generalitat Valenciana.
  
Tercer
  
Segons el que disposa l'article tretze de l'esmentada ordre, la Conselleria de Cultura, Educació i Ciència podrà anul·lar el present reconeixement del Museu quan no s'acomplisca algun dels requisits que es demanen en l'ordre.
  
Quart
  
Esta resolució, que posa fi a la via administrativa, podrà ser recorreguda potestativament en reposició, o bé directament es podrà interposar recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Ciència en el termini d'un mes comptador des de l'endemà de la seua publicació.
  
b) El recurs contenciós administratiu, haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua publicació.
  
València, 16 de febrer de 2000.- El conseller de Cultura, Educació i Ciència: Manuel Tarancón Fandos.